Januar 2007  Im Januar händ s'Mami und ich chli ä struubi Ziit erläbt und drum hämer scho lang nüt meh is Tagebuech gschriebe. Natürli isch mini Entwicklig aber nöd stah  bliiebe und ich han einiges glernt.  Zum Bieschpiel chani etz sälber usem Glas/Bächer trinke. Mängsmal gits halt no ä Duschi dezue ;-)  Tierli chani etz au scho einigi nah mache und bezeichne. "Muu" sägi am liebschte und das grad zu äs paarne Tierli (Chüehli, Säuli, Geissli und Schäfli).  Klatsche tueni ja scho äs Ziitli, aber etz machis amigs, wänn suscht irgend wo öpper tuet applaudiere (im Fernseh, a dä Mäss, a dä Fasnacht...)